אסתר דופלו

אסתר דופלו (בצרפתית: Esther Duflo; נולדה ב-25 באוקטובר 1972) היא כלכלנית צרפתייה, פרופסור לכלכלה ב-MIT וזוכת פרס נובל לכלכלה לשנת 2019 יחד עם בעלה, אבהיג'יט בנרג'י ועם הכלכלן היהודי האמריקאי מייקל קרמר. דופלו היא האדם הצעיר ביותר שזכה בפרס נובל לכלכלה (בגיל 46) והאישה השנייה בהיסטוריה שקיבלה אותו. נולדה בפריז ב-1972. אביה, מישל דופלו הוא מתמטיקאי ואמה רופאה. לאחר לימודים בכיתות המכינות של בית הספר על שם אנרי הרביעי החלה בלימודים באקול נורמל סופרייר בפריז וקיבלה שם תואר ראשון ב-1994. לאחר מכן למדה וקיבלה תואר שני מ-DELTA בפריז (היום בית הספר לכלכלה של פריז) ביחד עם בית הספר ללימודים גבוהים במדעי החברה והאקול נורמל סופרייר ב-1995 ודוקטורט בכלכלה ב-MIT ב-1999. שני מנחיה היו ג'ושוע אנגריסט, זוכה פרס נובל לכלכלה לשנת 2021 ואבהיג'יט בנרג'י, שזכה בפרס נובל לכלכלה יחד עימה ועם מייקל קרמר. לאחר קבלת תואר הדוקטור מונתה למרצה לכלכלה ב-MIT, והיא עובדת שם מאז ועד היום, פרט לשנת 2001–2002, עת שהתה באוניברסיטת פרינסטון. קודמה לדרגת פרופסור חבר (עם קביעות) ב-2002, בגיל 29 ובשנת 2005, בגיל 32, מונתה לפרופסור מן המניין ולמופקדת על הקתדרה על שם עבדול לאטיף ג'מיל ומנהלת המכון לטיפול בעוני. דופלו נישאה לעמיתה אבהיג'יט בנרג'י (לשעבר מנחה-משותף לדוקטורט) ב-2015, ולהם ילד. בשנת 2019 הם זכו בפרס נובל לכלכלה, הזוג השישי שזוכה במשותף בפרס נובל, יחד עם מייקל קרמר. דופלו זכתה למספר רב של פרסים והוקרות. היא זכתה בפרס המחקר בנט שמעניקה האגודה האמריקאית לכלכלה ב-2002, הפרס ניתן לכלכלנית אשה מתחת לגיל 40 שהגיעה להישגים יוצאי דופן בכל תחום של מחקר הכלכלה. ב-2010 זכתה במדליית ג'ון בייטס קלארק לכלכלה המוענקת לכלכלן אמריקאי מתחת לגיל 40 שהשיג את התרומה החשובה ביותר להגות ולידע הכלכליים. היא זכתה בתואר דוקטור לשם כבוד הראשון שלה מאוניברסיטת לוון, בלגיה ב-2 בפברואר 2010. ב-2009 הוענקה לה מלגת מקארתור. היא נבחרה לאקדמיה האמריקאית לאמנויות ולמדעים ב-2009. ב-2009 נבחרה להיות הזוכה הראשונה בפרס קלבו-ארמנגול הבינלאומי, שהוענק לה ב-2010. הפרס ניתן פעם בשנתיים לחוקר צעיר מצטיין בכלכלה או במדעי החברה על תרומתו לתאוריה ולהבנת המנגנון של הפעילות החברתית. דופלו הייתה הדוברת הראשית שנשאה את הרצאת בוקוני (Bocconi) הראשונה באוניברסיטת בוקוני במילאנו, איטליה ב-2010. בשנת 2010 נכללה ברשימת 40 Under 40 של מגזין פורצ'ן. דופלו היא כלת פרס דן דוד לשנת 2013 ופרס נובל לכלכלה לשנת 2019 יחד עם מייקל קרמר ואבהיג'יט בנרג'י. היא הזוכה הצעירה ביותר בפרס נובל לכלכלה אי פעם. במאי 2008 כלל אותה כתב העת האמריקני Foreign Policy ברשימת 100 האינטלקטואלים המובילים בעולם. ב-2010 כלל אותה Foreign Policy ברשימת מאה ההוגים החשובים ביותר בעולם. האקונומיסט בחר בדופלו כאחת מ-8 הכלכלנים הצעירים המובילים בעולם. באפריל 2011 כלל אותה טיים מגזין ברשימת 100 האנשים המשפיעים ביותר בעולם. ב-2005 צוות החשיבה הצרפתי Cercle des économistes ביחד עם העיתון לה מונד העניק לה את פרס הכלכלן הצרפתי הצעיר הטוב ביותר. אסתר דופלו היא העורכת המייסדת של כתב העת American Economic Journal והעורכת השותפה של כתבי העת Review of Economics and Statistics ו-Journal of Development Economics, וחברה במועצת המערכת של כתב העת Annual Review of Economics. דופלו גם חברה בתוכנית מחקר ההון האנושי במרכז הגידול הבינלאומי המשותף לבית הספר לכלכלה של לונדון ולאוניברסיטת אוקספורד, המספק ייעוץ בנושא גידול כלכלי לממשלות בארצות מתפתחות. כעת היא מנהלת-שותפה של המכון לטיפול בעוני על שם עבדול לאטיף ג'מיל ב-MIT, כותבת טור חודשי בעיתון היומי הצרפתי ליברסיון, עמיתת מחקר בלשכה הלאומית למחקר הכלכלי (NBER)‏, משרתת בהנהלת המחלקה למחקר ולניתוח כלכלי של הפיתוח (BREAD)‏, ומנהלת-שותפה של התוכנית לפיתוח כלכלי של המרכז למחקר כלכלי ומדיני. ב-2024 נבחרה לנשיאת הבית הספר לכלכלה של פריז. מחקרה מוקדש לסוגיות מיקרוכלכליות בארצות מתפתחות, בכלל זה כלכלת משפחה, חינוך, גישה למקורות כספיים, בריאות והערכת מדיניות. ביחד עם אבהיג'יט בנרג'י, דין קרלן, מייקל קרמר, ג'ון ליסט וסנדהיל מוליינת'ן, היא הייתה הכוח המניע בקידום מחקרים מעשיים כמתודולוגיה חשובה בגילוי הסיבתיות הכלכלית. ב-2011 ראה אור ספרה Poor Economics, אותו כתבה במשותף עם אבהיג'יט בנרג'י. הספר מתעד את 15 השנים בהן ניהלו עבודה משותפת בארצות נחשלות בניסיונות להבין את הסיבות לעוני, מדוע הניסיונות לצמצם אותו נכשלים וכיצד ניתן להפחית אותו. הספר זכה לביקורות חיוביות. אמרטיה סן, זוכה פרס נובל לכלכלה, ציין שהספר "מציג תובנות מרשימות משני חוקרים מבריקים על טבעו האמיתי של העוני". מדיה וקבצים בנושא אסתר דופלו בוויקישיתוף אתר האינטרנט הרשמי של אסתר דופלו (באנגלית) אתר האינטרנט הרשמי של אסתר דופלו אסתר דופלו, באתר פרס נובל (באנגלית) אסתר דופלו, באתר פרויקט הגנאלוגיה במתמטיקה אסתר דופלו, באתר dblp אסתר דופלו, באתר גוגל סקולר אסתר דופלו, באתר Semantic Scholar אסתר דופלו, באתר SSRN עבודותיה של אסתר דופלו בקטלוג הספריות WorldCat האתר של ספרה Poor Economics על הקו עם דליק ווליניץ, מדוע העניים הם עניים? - דעת מיעוט, באתר הארץ, 18 באוקטובר 2016 תים אוגדן ולורה סטריטה, "ראיון: הכלכלנים מ-MIT אסתר דופלו ו-Abhijit Banerjee", ‏Philanthropy Action,‏ 17 בנובמבר 2008 אסתר דופלו ו-Abhijit V. Banerjee, המאמר "הגישה הניסויית לכלכלות מתפתחות", בכתב העת Annual Review of Economics‏, כרך 1: עמ' 151–178, אפריל 2009 הרצאה של אסתר דופלו "ניסיונות חברתיים להילחם בעוני", בועידת TED, פברואר 2010 אורי פסובסקי, אסתר דופלו נגד העוני, מלחמה מפתיעה, באתר כלכליסט, 17 בנובמבר 2011 אופטימיים? יש לכם סיכוי טוב להתעשר, באתר TheMarker‏, 28 במאי 2012 אורי פסובסקי, ‏אסתר דופלו יצאה לשנות את העולם וחזרה עם פרס נובל לכלכלה, באתר גלובס, 31 במרץ 2022 Wearden, Graeme (2019-10-14). "Nobel Prize in Economics won by Banerjee, Duflo and Kremer - live updates". The Guardian (באנגלית בריטית). ISSN 0261-3077. נבדק ב-2019-10-14. "אודות אסתר דופלו", המכון לטיפול בעוני ד"ר אסתר דופלו: זוכת פרס המחקר על-שם איליין בנט לשנת 2002, האגודה האמריקאית לכלכלה נימוקי מתן הפרס לאסתר דופלו וכן רשימת הזוכים במדליית ג'ון בייטס קלארק אודות אסתר דופלו באתר עמיתי מקארתור וכן רשימת עמיתי מלגת מקארתור לשנת 2009 סקירה על פרס קלבו-ארמנגול ועל תרומתה של אסתר דופלו למדע הכלכלה, 21 במאי 2009 אסתר דופלו בהרצאת בוקוני 40 under 40: My first job - Esther Duflo (4) - FORTUNE, archive.fortune.com מרב יודילוביץ', הוכרזו חמשת הזוכים בפרסי דן דוד, באתר ynet, 11 בפברואר 2013 מאה האינטלקטואלים המובילים בעולם, Foreign Policy רשימת מאה ההוגים החשובים ביותר בעולם, Foreign Policy "כלכלה מלבלבת: צעירים מבריקים בעולם", האקונומיסט, 30 בדצמבר 2008 רנה פורוהר, אודות אסתר דופלו, טיים מגזין, 21 באפריל 2011 רשימת הזוכים בפרס הכלכלן הצרפתי הצעיר הטוב ביותר עמיתי המחלקה הלאומית של המחקר הכלכלי הנהלת המחלקה למחקר ולניתוח כלכלי של הפיתוח הנהלת המרכז למחקר כלכלי ומדיני אודות הספר Poor Economics ביקורות על הספר באתר אמזון